Theódoros Págkalos

Theódoros Págkalos (usein myös Theódoros Pángalos, ,  17. elokuuta 1938 Elefsína – 31. toukokuuta 2023 Ateena) oli kreikkalainen poliitikko, joka toimi Kreikan varapääministerinä. Págkalos oli koulutukseltaan taloustieteen tohtori Sorbonnen yliopistosta ja juristi Ateenan yliopistosta. Págkalos toimi Kreikan apulaisulkoministerinä vuosina 1985–1989 ja 1993–1994, liikenne- ja viestintäministerinä vuonna 1994, ulkoministerinä 1996–1999 ja kulttuuriministerinä vuonna 2000. Hän oli PASOK-puolueen kansanedustaja 1981–2012.

Págkalos joutui lausuntojensa ja kohujen takia eroamaan useaan otteeseen ministerin tehtävistä. Pertti Salolaisen mukaan Suomen EY-neuvottelujen aikana Págkalos käyttäytyi huonosti suomalaisia neuvottelijoita kohtaan ja kutsui näitä muun muassa "Venäjän nuolijoiksi".

Lähteet

Aiheesta muualla 
 Pangaloksen biografia Kreikan parlamentin sivuilla 

Kreikan ulkoministerit
Kreikan kulttuuriministerit
Kreikkalaiset juristit
Liikenneministerit
Vuonna 1938 syntyneet
Vuonna 2023 kuolleet